Mark Twain
Mark Twain Res apud Vicidata repertae: Nativitas: 30 Novembris 1835; Florida Obitus: 21 Aprilis 1910; Redding Patria: Civitates Foederatae Americae Nomen nativum: Samuel Langhorne Clemens Familia Genitores: John Marshall Clemens; Jane Lampton Clemens Coniunx: Olivia Langdon Clemens Proles: Susy Clemens, Clara Clemens, Jean Clemens Memoria Sepultura: Woodlawn Cemetery Mark Twain est nomen auctoris, sub quo Samuel Langhorne Clemens (30 Novembris 1835 – 21 Aprilis 1910), scriptor Americanus, opera sua facetiis salibusque sparsa composuit, inter quae praecipue mythistoriae et proverbia lepida omnibus fere nota sunt. Praesidum Civitatum Foederatarum, artificum, negotiatorum divitum, nobilium Europaeorum Havaianorumque amicus fuit. Mythistoriis Adventures of Huckleberry Finn (1884), quae interdum magna mythistoria Americana appellatur, et Pericula Thomae Sawyer (2016) (The Adventures of Tom Sawyer) (1876) innotuit. Inter scriptores qui eum maxime moverunt fuerunt Artemus Ward, Carolus Dickens, Thomas Paine, Robertus G. Ingersoll, Robertus Henricus Newell, Josh Billings, et Alexander Carlyle.